
הכנסת השמונה עשרה





נוסח לא מתוקן

מושב שלישי

פרוטוקול 

מישיבת ועדת הכספים

יום שלישי, ז'  בטבת התשע"א (14 בדצמבר 2010), שעה 15:45

סדר היום:

שינויים בתקציב לשנת  2010
נכחו:

חברי הוועדה:

משה גפני – היו"ר

חיים אורון

זבולון אורלב

אורי אריאל

יצחק וקנין

אמנון כהן

מוזמנים:

דוד שטיינמץ, מנהל אגף תקציבים, משרד התעשייה, המסחר והתעסוקה

חנוך ברש, מנהל תחום תכנון ותקצוב, משרד הפנים

סיון להבי, ממונה תקציבים, משרד הפנים

חנן פריצקי, משרד הרווחה והשירותים החברתיים

אריאל לוין, משרד השיכון והבינוי

דוד צחי, אגף התקציבים, משרד האוצר

יאיר אידר, אגף התקציבים, משרד האוצר

דני גלושנקוב, אגף התקציבים, משרד האוצר

אשרה רודב, אגף התקציבים, משרד האוצר

רן רידניק, אגף התקציבים, משרד האוצר

יוגב גרדוס, אגף התקציבים, משרד האוצר

מיכה פרלמן, אגף התקציבים, משרד האוצר

אנסטסיה סורוקינה, אגף התקציבים, משרד האוצר

עופר איברלנדר, אגף התקציבים, משרד האוצר

עופר מרגלית, אגף התקציבים, משרד האוצר

יונתן בר סימן טוב, אגף התקציבים, משרד האוצר

מנהל הוועדה:

טמיר כהן

רשמה וערכה:

אהובה שרון – חבר המתרגמים בע"מ

שינויים בתקציב לשנת 2010

היו"ר משה גפני:

אני פותח את ישיבת ועדת הכספים. על סדר היום שינויים בתקציב לשנת 2010.

עמוד 17, רשות הטבע והגנים.


הרפרנט לא נמצא.

פניות מספר 859 עד 861 – המשרד לביטחון פנים


אין רפרנט.

פניות מספר 889 ו-890 – משרד הפנים

סיון להבי:

מדובר בהעברה מסעיפי מינהל התכנון לטובת הוועדה המקומית לתכנון ובנייה בקציר-חריש.

היו"ר משה גפני:

אנחנו מצביעים.

ה צ ב ע ה

פניות מספר 889 ו-890 – אושרו פה אחד

אמנון כהן:

מה זה המיליון?

סיון להבי:

תכנון ובנייה.

היו"ר משה גפני:
פניות מספר 896 עד 898 – משרד התעשייה, המסחר והתעסוקה

דוד שטיינמץ:

מדובר על תוספת של 15.5 מיליון שקלים למלאי החירום של מדינת ישראל. זה בעיקר לתוספות למוצרי יסוד ומזון לתינוקות.

היו"ר משה גפני:

מה זה  קשור אליכם?

דוד שטיינמץ:

מלאי חירום זה אנחנו.

היו"ר משה גפני:

אנחנו מצביעים.

ה צ ב ע ה

פניות מספר 896 עד 898 – אושרו פה אחד

פניות מספר 901 ו-902 -

צחי דוד:

הפנייה נועדה לתקצב 50 מיליון שקלים לתקציב משרד הנגב והגליל וכן לתקצוב תשעה תקני כוח אדם שעוברים מהמשרד לשיתוף פעולה אזורי למשרד הנגב והגליל. הסכום הזה הוא בהתאם לסיכום התקציבי  לשנת 2009-2010 בין  המשרד לבין משרד האוצר והם אמורים לשמש לגרעיני התיישבות בחטיבה להתיישבות, מוסדות ציבור בהתאם לסיכום עם משרד השיכון, תשתיות תיירות, מרכזי צעירים וכיתות חכמות.

חיים אורון:

מי מבצע את כל הדבר הזה?

צחי דוד:

אני אסביר אחד-אחד. גרעיני התיישבות, באמצעות החטיבה להתיישבות כפי שמפורט בדברי ההסבר.

חיים אורון:

שהיא במשרד החקלאות.

צחי דוד:

החטיבה להתיישבות כחטיבה להתיישבות.

חיים אורון:

המשרד מעביר אליהם כסף?

צחי דוד:

כן.

חיים אורון:

למה? המדינה לא יודעת להעביר את זה ישירות?

צחי דוד:

יש תחומים שהוחלט שהחטיבה להתיישבות יודעת לבצע טוב יותר. מוסדות ציבור לדוגמה יבוצעו במשרד השיכון.

חיים אורון:

אז מה התפקיד של משרד הנגב והגליל? להחזיק כסף ולחלק אותו.

היו"ר משה גפני:

זאת שאלה שמישהו שאל אותה לפניך ומישהו ענה לי שאת השאלות האלה נשאל ביחד עם השאלות על החשבים.

חיים אורון:

העברתם כאן למשרד השיכון 15 מיליון שקלים. מי יודע למה זה הלך.

צחי דוד:

יש סיכום חתום בין המשרדים, פרוייקט-פרוייקט.

חיים אורון:

אפשר לקבל אותו?

צחי דוד:

אני אשלח אותו במייל ברגע שאחזור למשרד.


חלק מהתחומים כן מבוצעים במסגרת משרד הנגב והגליל. מרכזי הצעירים מתוקצבים ישירות על ידי המשרד, מרכזי המצוינות. יש תחומים בהם המשרד הייעודי מבצע טוב יותר ולכן זה מבוצע דרכו.

היו"ר משה גפני:

אנחנו מצביעים.

ה צ ב ע ה

פניות מספר 901 ו-902 – אושרו פה אחד

פנייה מספר 904 – משרד הרווחה

חנן פריצקי:


הפנייה נועדה לבצע התאמת תשלומים לאחר 12 חודשים לניצולי שואה והסעות למפגרים ונכים.

היו"ר משה גפני:

אנחנו מצביעים.

ה צ ב ע ה

פנייה מספר 904 – אושרה פה אחד

פניות מספר 907 ו-910 – משרד התעשייה, המסחר והתעסוקה


אנרגיה מתחדשת.

דוד שטיינמץ:

התוכנית הזאת נועדה לתקצב את התוכניות לקידום טכנולוגיית מים וטכנולוגיה בתחום אנרגיה מתחדשת בהתאם להחלטות ממשלה ושינויים פנימיים בתוך התקציב של המשרד.

היו"ר משה גפני:

אתה יודע או שאלתרת עכשיו?

דוד שטיינמץ:

אני יודע במאה אחוזים. לכן באתי. זה ממני.

היו"ר משה גפני:

אם שטיינמץ אומר, אנחנו צריכים להצביע בעד. אנחנו מצביעים.

ה צ ב ע ה

פניות. מספר 907 ו-910 – אושרו פה אחד

פניות מספר 908 ו-909 – משרד הנגב והגליל


העברה למשרד השיכון.

צחי דוד:

בהמשך לפנייה הקודמת, העברה לטובת מוסדות ציבור במשרד השיכון.

אמנון כהן:

יישר כוח למשרד הנגב והגליל.

חיים אורון:

אני רוצה לראות את הרשימה.

צחי דוד:

אני אשלח.

היו"ר משה גפני:

אם אפשר להעביר את הרשימה, בבקשה. תעבירו לג'ומס וגם אלי כי אני רוצה לראות אותה.

אמנון כהן:

אם יהיה לכם עוד עותקים, תשלחו גם אלי.

היו"ר משה גפני:

אני אעביר אליך. זה מעניין ואפילו מסקרן.

חיים אורון:

הממשלה אומרת שיש בור ומחלקים.

היו"ר משה גפני:

אנחנו מצביעים.

ה צ ב ע ה

פניות מספר 908 ו-909 – אושרו פה אחד

כאמור, אנחנו מבקשים לקבל את הרשימות.

פניות מספר 911 עד 913, 933 -

יוגב גרדוס:

מדובר בהעברה של כ-80 מיליון שקלים למשרד להגנת הסביבה. בין השאר יש כאן 65 מיליון שקלים למימון הרשאות שניתנו במסגרת סיכום תקציב 2009-2010, יש 12 מיליון שקלים לפארק אריאל שרון, 6 מיליון שקלים לשיקום הצפון.

היו"ר משה גפני:

זה הפארק בחיריה?

יוגב גרדוס:

כן.


6 מיליון שקלים בעיקר לשיקום נחלים. בנוסף יש הרשאה להתחייב בסך 24 מיליוני שקלים לצורך הוצאת קולות קוראים בנושא פסולת והסטות תקציביות בין תקנות שכר.

חיים אורון:

מה זה ה-65 מיליון הראשונים?

יוגב גרדוס:

במסגרת סיכום תקציב 2009-2010 ניתנו הרשאות למשרד לצורך פעילות שוטפת שלו ועכשיו צריך לשלם את המזומן.

היו"ר משה גפני:

למה הכל קורה בסוף השנה? למה זה לא מתנהל נורמלי כל הזמן?

יוגב גרדוס:

ההרשאות, זאת המטרה שלהן. הן נועדו לגשר על פערי מזומן ולכן המזומן ניתן בסוף השנה. השכר הוא בהתאם לביצוע בסוף שנה.

חיים אורון:

זה כמו עם ביקור חולים. הם צריכים עכשיו מזומן. יש להם בעיה בתזרים.

היו"ר משה גפני:

אנחנו מצביעים.

ה צ ב ע ה

פניות מספר 911 עד 913, 933 – אושרו פה אחד

פניות מספר 914 ו-916 –

יש מישהו שיסביר? אין.

פנייה מספר 917 –
רן רידניק:

הפנייה נועדה לביצוע שינוי פנימי בתקציב משרד התעשייה לטובת תקצוב תשלום מענקים חד פעמיים לעובדי מעונות היום וכן לטובת תקצוב תוכנית עידוד תעסוקת מובטלים מגיל 45 ומעלה.

דוד שטיינמץ:

בעקבות הסכם השכר, 2,000 שקלים שאנחנו אמורים לשלם למעונות היום, האוצר צריך לתגבר אותנו בכסף הזה.

אמנון כהן:

זה משפה אתכם.

דוד שטיינמץ:

כן.

היו"ר משה גפני:

אנחנו מצביעים.

ה צ ב ע ה

פנייה מספר 917 – אושרה פה אחד

פנייה מספר 918 -

צחי דוד:

הפנייה נועדה לתקצוב העברת החברות המנהלות ממינהל מקרקעי ישראל למשרד השיכון בהתאם לרפורמה במינהל ולהחלטות הממשלה בנושא. התקצוב הוא בעצם תקצוב ההכנסות שאותם פרוייקטים מחזיקים במינהל, תקצוב קדם מימון בהוצאה נטו והרשאה להתחייב שקולטת את ההתחייבות.

היו"ר משה גפני:

אני מתנצל אבל לא הבנתי.

צחי דוד:

אני אסביר שוב. במסגרת הרפורמה במינהל עוברים פרוייקטי פיתוח באמצעות חברות מנהלות מהמינהל למשרד השיכון. צריך לקלוט את ההכנסות שהחברות האלה צברו, לקלוט את ההתחייבויות ולתת קדם מימון לפרוייקטים שנמצאים בשלב שעוד אין מספיק הכנסות ואלה שלושת הדברים כאן. תקצוב נטו של קדם מימון, מאה מיליון שקלים להוצאה מותנית בהכנסה, קליטת ההכנסות וקליטת ההתחייבויות, 89 מיליון שקלים.

היו"ר משה גפני:

אנחנו מצביעים.

ה צ  ב ע ה

פנייה מספר 918 – אושרה פה אחד

פניות מספר 919 עד 921 –
עופר מרגלית:

הפנייה נועדה להגדלת תקציב פיתוח תשתיות תיירותיות בסך של 860 אלפי שקלים, בין היתר לצורך הנגשת גשר ראש הנקרה בהתאם לסיכום בין משרד התיירות למשרד לענייני גמלאים.


היו"ר משה גפני:

מה זה קשור לגמלאים?

עופר מרגלית:

המשרד לענייני גמלאים רוצה להשתתף בהנגשת הגשר.

חיים אורון:

כל שר קיבל "קניפל". השר בא לביקור בראש הנקרה ואמרו לו שם שצריך שם גשר והוא אמר שהוא ישתתף.

היו"ר משה גפני:

זה הסיפור?

עופר מרגלית:

אני לא מכיר את הסיפור.

יצחק וקנין:

נשמע הגיוני.

היו"ר משה גפני:

אנחנו מצביעים.

ה צ ב ע ה

פניות מספר 919 עד 921 – אושרו פה אחד

פניות מספר 923 ו-924 -

יונתן בר סימן טוב:

הפנייה התקציבית נועדה לתוספת של 4.6 מיליון שקלים בהוצאה ו-400 אלף בהוצאה מותנית  במשרד הפנים  בהתאם לבקשת משרד הפנים, וכן שינויים פנימיים בתקציב משרד הפנים.

היו"ר משה גפני:

אנחנו מצביעים.

ה צ ב ע ה

פניות מספר 923 ו-924 – אושרו פה אחד

יונתן בר סימן טוב:

אפשר לחזור לפנייה מספר 914, מימון מפלגות?

היו"ר משה גפני:

בסדר. בהמשך.

פניות מספר 934 עד 939 –
צחי דוד:

הפנייה היא פניית סוף שנה של משרד התרבות והספורט. בנוסף לשינויים פנימיים, העברת מיליון ו-900 אלף שקלים ממשרד הגמלאים לבית התפוצות לתמיכה בפעילויות ספורט בהתאם לסיכום, העברת 2 מיליון שקלים ממשרד ראש הממשלה ליד בן צבי שמתוקצב במסגרת משרד התרבות בהתאם להחלטת ממשלה מספר 1,655, העברת 4,320 מיליוני שקלים ממשרד החינוך למשרד הנגב והגליל לתחום הספורט ולרשות העתיקות עבור מורשת עולמית, העברת 400 אלף שקלים מהמשרד להגנת הסביבה לשימור אתרי התיישבות בהתאם לסיכום בין המשרדים ותוספת תקציבית של 4 מיליון שקלים למימון חוק אזרחים ותיקים שמקנה לאזרחים ותיקים הנחה של חמישים אחוזים בכניסה להופעות בתיאטרון.

היו"ר משה גפני:

אנחנו מצביעים.

ה צ ב ע ה

פניות מספר 934 עד 939 – אושרו פה אחד

פניות מספר 940 עד 943 -

יאיר אידר:

הפנייה נועדה להעביר סכום של 296 מיליון שקלים לוועדה לתכנון ותקצוב לצורך מימון התוכנית הרב שנתית במערכת ההשכלה הגבוהה בהתאם לתחזית הביצוע בפועל של התקציב. כמו כן בפנייה הזאת, בין היתר, חלק מהסכום, 50 מיליון שקלים, מיועדים לקרן הלאומית למדע לצורך מימון מחקר בהתאם לביצוע בשנת תשע"א.

היו"ר משה גפני:

מה זה הקרן הלאומית למדע?

יאיר אידר:

הקרן הלאומית למדע היא הקרן שתומכת במחקר תחרותי של חוקרים ישראלים שמגישים הצעות מחקר.

היו"ר משה גפני:

זה במשרד המדע או בהשכלה הגבוהה?

יאיר אידר:

בהשכלה הגבוהה. הם זוכים בהתאם למצוינות.

היו"ר משה גפני:

אנחנו מצביעים.

ה צ ב ע ה

פניות מספר 940 עד 943 – אושרו פה אחד

פניות מספר 944 ו-947 -

צחי דוד:

הפנייה נועדה לתקצוב 5.4 מיליון שקלים במשרד הדתות עבור פעולות לחיזוק קשרים עם הגולה.

אמנון כהן:

יפה.

היו"ר משה גפני:

אנחנו מצביעים.

ה צ ב ע ה

פניות מספר 944 ו-947 – אושרו פה אחד

פניות מספר 945 ו-946 -

יונתן בר סימן טוב:

הפנייה התקציבית נועדה לאפשר תוספת של 400 אלפי שקלים במזומן, 5 מיליון בהרשאה ו-8.3 מיליון בהוצאה מותנית.

היו"ר משה גפני:

אני מתנצל. תחזור על ההסבר.

יונתן בר סימן טוב:

מדובר בפנייה תקציבית שנועדה לאפשר תוספות שונות לסעיף 18 שזה הסעיף של הרשויות המקומיות. אנחנו מדברים על 400 אלף במזומן, על 5 מיליון בהרשאה.

היו"ר משה גפני:

זה לבתי משפט לעניינים מקומיים?

יונתן בר סימן טוב:

כן. זאת ההוצאה המותנית, ה-8.3, לבתי משפט לעניינים מקומיים.

היו"ר משה גפני:

אנחנו מצביעים.

ה צ ב ע ה

פניות מספר 945 ו-946 – אושרו פה אחד

פניות מספר 955 ו-956 -

יונתן בר סימן טוב:

פנייה תקציבית גדולה שנועדה לאפשר תוספת של 155 מיליון שקלים למשרד השיכון, 155 מיליון במזומן ו-47 בהרשאה.

יצחק וקנין:

אני מבין שזה מהמשכנתאות, ממה שנשאר לכם.

צחי דוד:

אני אסביר. תקציב הסיוע של משרד השיכון הוא תקציב שעובד לפי קריטריונים והוא מתוקצב בהתאם לתחזיות בתחילת שנה. 

יצחק וקנין:

אנחנו יודעים. אתה יכול לומר לנו כמה נשאר ומה בוצע? יש שם מיליארד ו-800 מיליון שקלים. כמה יש בתקנה?

צחי דוד:

זאת לא תקנה. יש בסעיף כ-2 מיליארד שקלים.

יצחק וקנין:

כמה מהם נוצל?

צחי דוד:

הצפי הוא שיישאר 200 עד 250.

יצחק וקנין:

נוצל סכום של מיליארד ו-800 מיליון למשכנתאות?

צחי דוד:

זה לא רק משכנתאות אלא זה כל תקציב הסיוע. זה סיוע בשכר דירה. מיליארד ו-300 מיליון זה רק סיוע בשכר דירה. 

יצחק וקנין:

מה הסכום שנוצל במשכנתאות?

צחי דוד:

אני לא זוכר את הפרטים המדויקים אבל אני אשלח לך אותם. הניצול לא מאה אחוזים.

היו"ר משה גפני:

בקיצור, מעבירים כסף מאטיאס לאלי ישי. מי בעד?


לא על זה אטיאס דיבר.

קריאה:


לא. אלה עודפים.

היו"ר משה גפני:

אנחנו מצביעים. צריך לאשר את זה.

אמנון כהן:

אבל אני רוצה רביזיה כי אני רוצה לבדוק.

יצחק וקנין:

גם אני.

היו"ר משה גפני:


בסדר. רביזיה של אמנון כהן ויצחק וקנין.

ה צ ב ע ה

פניות מספר 955 ו-956 – אושרו פה אחד

יצחק וקנין:

זה לא תואם את הסכום שאמרו לנו.

היו"ר משה גפני:

בסדר. הפניות אושרו ויש רביזיה של חברי הכנסת אמנון כהן ויצחק וקנין. אני מבקש לרשום בפרוטוקול שכל מה שאמרתי לגבי אטיאס ואלי ישי, היה בהומור.

פניות מספר 959 עד 965 -


מיליארד ו-200 מיליון שקלים לקרנות הפנסיה הוותיקות.

עופר מרגלית:

כמו שאמרת, הפנייה נועדה להעברת 1.2 מיליארד שקלים לקרנות הפנסיה הוותיקות.

היו"ר משה גפני:

אי אפשר לא לאשר את זה. 

עופר מרגלית:

נכון. אי אפשר לא לאשר את זה. זה ממש חשוב.

היו"ר משה גפני:

למה זה חשוב?

עופר מרגלית:

הסדר מקרו כלכלי שנעשה ב-2003.

היו"ר משה גפני:

בגלל זה אני מקיים עכשיו את הישיבה.

עופר מרגלית:

תודה. במהלך כל שנה מועברים סכומים כדי לאפשר תשלומי פנסיה ללמעלה מ-250 אלף גמלאים.

זבולון אורלב:

אני מבין שיש עודפים ואי שימוש ברזרבה בסכומים מסודרים. להגיע בסוף שנה למיליארד ו-200 מיליון, איפה הייתם כל הזמן? התקצוב היה כל כך בטעות שלא ידעו על המיליארד ו-200 מיליון השקלים האלה? מה קורה כאן?

עופר מרגלית:

זה הסדר שכאשר אנחנו יכולים, אנחנו מעבירים אליו עוד כסף בגלל החשיבות, בגלל מספר הפנסיונרים שצריך לדאוג להם ולכן מגיעים הסכומים.

זבולון אורלב:

לא נתת לי תשובה. אני שואל אותך שאלה עניינית. מה אתה בא עכשיו באמצע דצמבר עם מיליארד ו-200 מיליון שקלים? איפה הייתם כל הזמן? לא תקצבתם נכון? 

עופר מרגלית:

אלה דברים שקורים. יש שינויים.

זבולון אורלב:

במיליארד ו-200 מיליון שקלים?  זה הסדר מ-2003, לא ישבתם ועשיתם בוכלטריה לקראת התקציב?

עופר מרגלית:

ההסדר הוא מ-2003 וכל שנה מועברים כספים כדי לממן את זה.

זבולון אורלב:

כאשר אתם באים לבקש מאתנו שנצביע על תקציב המדינה, אנחנו מאמינים לכם שישבתם ועשיתם אחד ועוד אחד.

היו"ר משה גפני:

אני אענה לו קודם ואחר כך אתה תענה. לגבי אמונה, אני רוצה לומר לך שתאמין רק בקדוש ברוך הוא. לגבי מה שאתה מאמין שמביאים לך בתקציב, זה תשים בצד המשני. אני מודיע לך שהם יושבים כל השנה ושמים כסף בכל מיני סעיפים וכשמתקרב סוף השנה, הם רואים מה לא בוצע והם יודעים מראש.

זבולון אורלב:

את זה רציתי לשמוע ממנו ולא ממך.

היו"ר משה גפני:

בסדר. תגיד לו את זה. תגיד את מה שאמרתי.

זבולון אורלב:

את זה בדיוק רציתי לשמוע ממנו כדי שאני אדע שמחביאים בכל מיני סעיפים. אני אצביע בעד כי אני מבין שאין ברירה, אבל זאת לא תעודת כבוד לכם אלא זה גורם לאי אמון ביחס ליכולת התקצוב שלכם של הדברים או שאתם מחביאים משהו מאתנו.

היו"ר משה גפני:

חבר הכנסת אורלב שאל אותך שאלה. תענה לו תשובה.

עופר מרגלית:

נעשה מאמץ להתאים את התקציב לאומדני הביצוע. יש פערים עקב שינויים שנוצרים במהלך השנה ולא רק מכיוונים שונים ואנחנו נאלצים להתמודד עם זה.

היו"ר משה גפני:

אבל חבר הכנסת אורלב אומר לך שלמשל אתה מוריד מסעיף הוצאות שונות 319 מיליון שקלים. לא ידעת כשהגשת את התקציב שלא צריך את ה-319 מיליון שקלים האלה יורדו? זה לא עשרה מיליון שקלים אלא 319. זה שצריך להעביר לקרנות הפנסיה הוותיקות, זה בסדר, אבל לא ידעת מראש? היית צריך לתת לקרנות הפנסיה הוותיקות וכאן לשים פחות.

עופר מרגלית:

נעשה מאמץ מיטבי ועדיין יש דברים שנשארים.

היו"ר משה גפני:

הנה, תשובה מאוד יפה. מאמץ מיטבי. 

זבולון אורלב:

אני מצביע בעד אבל אני נותן ציון נמוך.

היו"ר משה גפני:

אנחנו מצביעים.

ה צ ב ע ה

פניות מספר 959 עד 965 – אושרו פה אחד

פניות מספר 892 ו-893, 966, 967 ו-968 - החברה הלאומית לדרכים

מיכה פרלמן:

הפנייה נועדה להוסיף 400 מיליון שקלים לחברה הלאומית לדרכים כדי להתאים את מסגרת התקציב שלה לביצוע בפועל.

היו"ר משה גפני:

ממשרד החקלאות מורידים 153 מיליון שקלים.

מיכה פרלמן:

כן. משרד החקלאות וגם מהמים.

היו"ר משה גפני:

למה מורידים?

מיכה פרלמן:

בעיקר בגלל שיש שם תת ביצוע.

היו"ר משה גפני:

המדען הראשי, מחקרים, יש תת ביצוע?

מיכה פרלמן:

יש תת ביצוע.

היו"ר משה גפני:

של 6 מיליון שקלים?

מיכה פרלמן:

כן. חשוב לציין שהם לא נפגעים מזה. הכל שם מתוקצב בהרשאות כך שההתחייבות קיימת של הממשלה.

היו"ר משה גפני:

לרשות הממשלתית למים מורידים 37 מיליון שקלים.

מיכה פרלמן:

כן.

היו"ר משה גפני:

זה בגלל שלא היה מים. מורידים גם מהתמיכות, תמיכות שונות, בחקלאות, פגעי טבע. מורידים 40 מיליון שקלים, סיוע לתאגידי מים וביוב. פיתוח מפעלי קולחין, מורידים 77 מיליון שקלים. 


אנחנו מצביעים.

ה צ ב ע ה

פניות מספר 892 ו-893, 966, 967 ו-968 – אושרו פה אחד

פנייה מספר 717 -

יוגב גרדוס:

מדובר בשינויים פנימיים ברשות הטבע והגנים, בין השאר הסטות תקציב בין יחידות ניטור שונות ותקציבים לטיפול בשיטפונות במצדה ולפרוייקט האכלת העגורים והשקנאים.

היו"ר משה גפני:

אנחנו מצביעים.

ה צ ב ע ה

פנייה מספר 717 – אושרה פה אחד

פניות מספר 859 עד 861 -

יאיר אידר:

הפנייה נועדה לתגבר את תקציב המשרד לביטחון פנים ב-50 מיליון שקלים, 25 מיליון בתקציב הרגיל ו-25 מיליון בתקציב הפיתוח עבור תקצוב מערכת הקשר המשטרתית ותגבור אמרכלות.

היו"ר משה גפני:

אנחנו מצביעים.

ה צ ב ע ה

פניות מספר 859 עד 861 – אושרו פה אחד

אמנון כהן:

אני רוצה לומר תודה ליוגב על שסידר את העניינים. אני מבקש להוריד את הרביזיה הקודמת שלי לגבי המשרד לביטחון פנים למרות ששלושה חודשים סחבו את הנושא. המשמר האזרחי היה בסבל קשה.

אני מסיר גם את הרביזיה לגבי השיכון והפנים, מה שעובר בין אטיאס לאלי ישי. שניהם מתואמים. ב-ש"ס אין פילוגים והכל הולך כמו שצריך, וזה בסדר. אני מסיר את הרביזיה.

טמיר כהן:


זה לגבי פניות 955  ו-956.

היו"ר משה גפני:
פניות מספר 914 ו-916 –
יונתן בר סימן טוב:

מדובר בפניית מימון מפלגות.  

היו"ר משה גפני:

מורידים ממשרד השיכון 13 מיליון שקלים ומעבירים אותם למימון מפלגות.

אמנון כהן:

אתם מרוקנים את משרד השיכון. הם לא ביצעו תקציבים?

יונתן בר סימן טוב:

הפנייה נועדה להעביר 13 מיליון שקלים למימון מפלגות. 13.8 מיליון שקלים. 

אמנון כהן:

מאיזה תקציב?

יונתן בר סימן טוב:

בסעיף 14 מתוקצב. כמו שאתם יודעים במימון מפלגות יש את החלק שמשולם לפני הבחירות ויש את החלק שמשולם אחרי הבחירות. כאן אנחנו מדברים על ה-15 אחוזים שמשולמים אחרי הבחירות. זה לא כל ה-15 אלא זה חלק.

אמנון כהן:

מאיפה לוקחים את הכסף?

יונתן בר סימן טוב:

הכסף מגיע ממשרד השיכון.

אמנון כהן:

למה? 

יונתן בר סימן טוב:

כמו שהוסבר כאן קודם על ידי צחי.

אמנון כהן:

אי ניצול?

יונתן בר סימן טוב:

תתי-ביצוע.

אמנון כהן:

למה תת ביצוע? לא יודעים לעבוד במשרד?

יונתן בר סימן טוב:

אנחנו מתקצבים בהתאם לתחזיות. במידה שהביצוע יעבור את התחזיות, משרד האוצר מחויב להשלים. במידה שיש עודף, ניתן להסתייע בו.

אמנון כהן:

מאיזה סעיף זה נלקח?

יונתן בר סימן טוב:

מסעיף 42.

קריאה:


מענקי סיוע.

היו"ר משה גפני:

אנחנו מצביעים.

ה צ ב ע ה

פניות מספר 914 ו-916 – אושרו פה אחד

אפשר לדון בפנייה של בית הנשיא ואני אשים רביזיה של אורי אריאל, עד שנקבל את הרשימה.

זבולון, יש כאן פנייה של הביטחון אבל אני לא מביא אותה.

זבולון אורלב:

אני מתנגד לדיון. אני מבקש לקיים דיון.

יוגב גרדוס:

הפנייה תבוא בשבוע הבא ותתואם אתכם.

זבולון אורלב:

אני שוב אומר שאנחנו מבקשים להסדיר את העברת תקציב ישיבות ההסדר. אנחנו נתנגד לעצם הקיום של הדיון בכל העברה במשרד הביטחון.

יוגב גרדוס:

הנושא ייסגר לפני שהפנייה תגיע.

זבולון אורלב:

אני מבקש לקבל את התשובה. תודה רבה.

היו"ר משה גפני:

ברק כבר חזר מארצות הברית?

זבולון אורלב:

אם הוא חזר, הוא כבר לפני הנסיעה הבאה.

היו"ר משה גפני:

מי הרפרנט של הביטחון?

יוגב גרדוס:

הרפרנט של הביטחון לא הגיע. אנחנו נעלה  את הפנייה בשבוע הבא.

היו"ר משה גפני:

בסדר. אני מבקש שמשרד הביטחון ידבר אתי.

פניות מספר 865 ו-866 – בית הנשיא


ביקש חבר הכנסת אורי אריאל את הפניות שהיו.

אשרה רודב:

התקציב המקורי של בית הנשיא עומד על 37 מיליון ו-760 אלף שקלים. במהלך השנה, לבד מפניות של קיצוצים לרזרבה ועודפים, היו שתי פניות לתוספות לבית הנשיא: האחת, תוספת של 3.75 מיליון שקלים כאשר 2 מיליון שקלים היו תוספת לתקציב הטיסות של בית הנשיא, ואם אני זוכרת נכון עוד תקציב של חמישה תקנים לבית הנשיא, תוספת של עובדים. הפנייה השנייה, שהיא תוספת של 2.5 מיליון שקלים הייתה מיליון שקלים לטיסות לבית הנשיא ומיליון וחצי שקלים לשיפוצים , פרוגרמה ודברים שקשורים לנושא הזה בבית הנשיא.

היו"ר משה גפני:

נאשר את זה. זה תקציב לשכר.

אשרה רודב:

עכשיו זה לשכר של העובדים, לגירעונות בשכר.

אורי אריאל:

תצביע.

היו"ר משה גפני:

אנחנו מצביעים.

ה צ ב ע ה

נגד - 1

פניות מספר 865 ו-866 –  אושרו

יצחק וקנין:

אנחנו בעד.

אורי אריאל:

לא ידעתי שהטיסות הן שכר.

היו"ר משה גפני:

אתה לא מאשר עכשיו טיסות. עכשיו אתה מאשר שכר.

אורי אריאל:

 הוא מוציא כסף על טיסות ואז הוא בא עם השכר. אני מכיר את זה.

היו"ר משה גפני:

הפניות אושרו. אנחנו ממשיכים.

יצחק וקנין:

אדוני היושב ראש, עכשיו נאמר לי על ידי משרד השיכון, למרות שמשכתי את הרביזיה, אני פונה כאן לחברים מהאוצר. אומר לי שר הבינוי והשיכון שבעצם לקחו את כל ה-500 מיליון שקלים וחילקו אותם לחתיכות, מאה מיליון לכאן, חמישים מיליון לכאן, 13 מיליון לכאן וכולי. פירקו את כל ה-500 מיליון שקלים בכוונה כדי לבלבל. זה לא מה שנאמר לנו כרגע.

היו"ר משה גפני:

הוא מתנגד לזה?

יצחק וקנין:

הוא מתנגד. 

זבולון אורלב:

אז למה הצבעת בעד?

יצחק וקנין:

אני עשיתי רביזיה. אמרו שזה לא הסכום.

היו"ר משה גפני:

יש כאן שני הסברים. יש הסבר אחד שאני יכול להסביר והוא פשוט. יש תת ביצוע, אבל אני אגיד לכם מה יותר מטריד. יש תת ביצוע ומכיוון שיש תת ביצוע, העבירו וחלקם של הדברים הם ממש טובים וחלקם דברים יותר טובים. הכל בסדר. אני שואל אותך, משרד השיכון, האם זה נכון מה שאמר לי שר השיכון בבוקר שהמשמעות של העניין שלקחו 500 מיליון שקלים ופירקו אותם. 

אריאל לוין:

יש פנייה לעודפים באשראי, בסיוע במשכנתאות בסך 500 מיליון שקלים, שהועברה לפני יום-יומיים בוועדת הכספים אבל לא הגיעה לשולחן הוועדה.

היו"ר משה גפני:

למה?

צחי דוד:

עודפים, הודעה לוועדה. 21 ימים. ה-509 מיליון שקלים הם עודפי אשראי משנת 2009 וזה הועבר כפניית עודפים לא מחויבים וזה 21 יום, הודעה. זה לא נדון כאן. הפניות שאושרו כאן היום הם סכומים נוספים מתת ביצוע של השנה, לא עודפים שהועברו משנת 2009 והם תת ביצוע, כפי שהסברנו קודם.

אריאל לוין:

500 מיליון שקלים, כמו שאמרתי, הגיעו היום או אתמול לוועדת הכספים.

היו"ר משה גפני:

בסדר. זה על השולחן. זה על סדר היום.

אריאל לוין:

בבקשות שהועברו היום ואושרו על ידי הוועדה יש כ-210 מיליון שקלים, 218 מיליון שקלים, מתקציב 2010 לתקציב המענקים שהביצוע שם נמוך ואגף התקציבים לקח את הכסף והוא מעביר אותו לכל מיני דברים.

צחי דוד:

דרך אגב, לא כל כך נמוך. כלומר, 200 מיליון שקלים זה פחות מ-10 אחוזים או בערך 10 אחוזים מהתקציב.

אריאל לוין:

המשרד לא כל כך בעד זה.

היו"ר משה גפני:

יש לי שאלה. מה עמדת השר?

אריאל לוין:

לא דיברתי אתו על ה-200 מיליון. המשרד רוצה לתגבר את הסיוע ואת המענקים וכולי ואת ההשתתפות בשכר דירה וכולי ואין הסכמה עם האוצר. מאידך, השר אומר שיש לו כאן עודפים והוא רוצה להשתמש בעודפים.

היו"ר משה גפני:

לגבי הנושא של ההודעה על החצי מיליארד שקלים. מאיפה זה?

צחי דוד:

אלה עודפים לא מחויבים משנת 2009  שכרגע מתוקצבים חזרה לסעיף 70, לתקציב האשראי של המשרד. כרגע הם לא הולכים לשום מקום אחר.

היו"ר משה גפני:

אבל לא זה הנושא. אתה יכול לברר את עמדת השר? אני לא רוצה ללכת נגד שר השיכון.

יצחק וקנין:

השר אמר לנו להתנגד. כרגע דיברתי אתו.

היו"ר משה גפני:

הוא דיבר אתי הבוקר על החצי מיליארד שקלים.

יצחק וקנין:

על החצי מיליארד.

היו"ר משה גפני:

אין חצי מיליארד.

אמנון כהן:

אני מבקש תשובות כי השר על 509 מיליון שקלים.

היו"ר משה גפני:

נכון.

אמנון כהן:

אחר כך הוא אמר שאולי הם מפרקים את זה לכמה גורמים. אני רוצה להבין. אם תגיד 509 מיליון, זה בהודעה, זה אחד, אבל אם אתה אומר שאת ה-509 מיליון פירקתם לכמה ג ורמים, זה משהו אחר. לכן אולי השר חושב שזה כך. לכן הפנייה הקודמת היא משהו אחר וההודעה היא משהו אחר. אתה איש המקצוע ואתה תגיד לי.

אריאל לוין:

אני מנסה לפרש את השר. אני חושב שהשר מתנגד להעברות של מענקי סיוע.

אמנון כהן:

לא ההעברה הקודמת של  150 מיליון.


אריאל לוין:

יש ארבע פניות, בסך הכל 218 מיליון למענקי סיוע לדיור.

היו"ר משה גפני:

רבותיי, מה אתם אומרים?

יצחק וקנין:

השר מתנגד. אני מציע שנעשה על זה רביזיה ונשאיר את זה לראות איך זה יסתיים. תשאיר את הרביזיה.

אמנון כהן:

בסדר.

יצחק וקנין:

אני משאיר את הרביזיה.

היו"ר משה גפני:

אנחנו צריכים לדעת על מה.

אמנון כהן:

על ה-159 מיליון שקלים שהיו, העברה ממשרד השיכון למשרד הפנים. הרביזיה שהייתה קודם.

זבולון אורלב:

אלה כמה פניות שמסתכמות ב-218 מיליון שקלים.

אמנון כהן:

תשאיר את ההסתייגות של וקנין. לא צריך את שנינו. מספיק נציג אחד בכיר.

יצחק וקנין:

בסדר. כדי שלא ניצור בעיה, אני שם רביזיה אבל אני אנסה לדבר עם השר, ואם כן, אני מושך את הרביזיה שלי. תנו לי דקה אחת.

זבולון אורלב:

יש עוד בקשה ביחס למשרד הביטחון. בתאריך מסוים המחשבים נסגרים וגם אם סידרו תקציב, אי אפשר להעביר את התמיכה הזאת. אני מבקש להבהיר שזה צריך להיות במועד בו ניתן לבצע את התקציב גם בהוראות החשב הכללי ולא אחרי כן.

היו"ר משה גפני:

פנייה מספר 954 –
אנסטסיה סורוקינה:

הפנייה נועדה לתקצב סך של 36 מיליון ו-350 אלפי שקלים בהוצאה מותנית בהכנסה וכן שינויים פנימיים.

יצחק וקנין:

אני משאיר את הרביזיה. בכל מקרה, הוא אמר שעד מחר הוא יפתור את הבעיה.

היו"ר משה גפני:

אנחנו מדברים על פנייה מספר 954, מינהל אזרחי.

זבולון אורלב:

המינהל האזרחי זה גם מערכת הביטחון.

טמיר כהן:


לא. זה סעיף 17.

זבולון אורלב:

אני אבקש רביזיה.

היו"ר משה גפני:

אני עוד לא מצביע. קודם כל נשמע מה זה. 

אנסטסיה סורוקינה:

הפנייה נועדה לתקצב סך של 36 מיליון שקלים ו-350 אלפי שקלים בהוצאה מותנית בהכנסה שעיקרם הם 10 מיליון לתקציב פיתוח של המינהל האזרחי ו-21 מיליון שקלים לפרוייקטים של לפיד ירוק.

היו"ר משה גפני:

מה זה לפיד ירוק?

אנסטסיה סורוקינה:

זה כסף שמוחרם מפלשתינאים והוא הולך לטובת פרוייקטים באזור.

זבולון אורלב:

פרוייקטים לפלשתינאים. אני מבקש, אדוני, שאותו דין שהחלת על מערכת הביטחון, יחול גם כאן.

היו"ר משה גפני:

זה לא אותו הדבר. זה ממש לא אותו הדבר.

זבולון אורלב:

למה זה לא אותו הדבר?

היו"ר משה גפני:

זה סיפור אחר. מה זה לפיד ירוק? מחרימים כסף?

אנסטסיה סורוקינה:

כספים שמוחרמים מפלשתינאים והולכים לפרוייקטים באזור.

זבולון אורלב:

באזור, לפלשתינאים.

אנסטסיה סורוקינה:

כן.

אמנון כהן:

הם צריכים לחיות.

זבולון אורלב:

ובחורי ישיבות ההסדר לא צריכים לחיות? מה זה הדבר הזה?

היו"ר משה גפני:

אורי, אתה בקיא בתקציב הביטחון ואתה גם חבר בוועדה המשותפת. 

אורי אריאל:

היות וזה 17, והמינהל האזרחי חי מזה, ואם אתה עוצר לו גם מיליון ו-700 ולא 36 מיליון, הוא חש בזה היטב, וזעקתו תעלה השמיימה, זאת אומרת, לברק. לכן ראוי לעצור את זה ונוסיף על זה כהנה וכהנה. הרי הפקחים שהיו צריכים לאשר תוכניות, אף תוכנית לא אושרה. שום דבר מכל ההבטחות שלהם לא התבצע.

היו"ר משה גפני:

הלאה. לא דנים.

זבולון אורלב:

הדיון יתקיים אחרי שיוסדר נושא ישיבות ההסדר.

היו"ר משה גפני:

פניות מספר 930 עד 932 –
חנוך ברש:


מדובר בתוספת של 650 אלף שקלים ליחידה הארצית לפיקוח על הבנייה, הן עבור תגבור נושא המחשוב ביחידה והן העברה של 350 אלף שקלים ממשרד המשפטים עבור איזשהו הסדר של תשלומים עבור יועצים משפטיים.

היו"ר משה גפני:

אנחנו מצביעים.

ה צ ב ע ה

פניות מספר 930 עד 932 – אושרו פה אחד

פניות מספר 927 עד 929 – המשרד לביטחון פנים

אמנון כהן:

אני מבקש לא לעכב את הפנייה של המשרד לביטחון פנים.

היו"ר משה גפני:

אין רפרנט.

פניות מספר 925 ו-926 – מיפוי ישראל

צחי דוד:

הפנייה נועדה להשלים תקציבי שכר.

היו"ר משה גפני:

גם על זה תצטרכו להגיש רביזיה כי גם זה יורד ממשרד השיכון.

אמנון כהן:

נכון. אל תדון בזה.

אורי אריאל:

אמנון, זה מיליון שקלים לשכר.

אמנון כהן:

אבל זה יורד מהשיכון.

אורי אריאל:

תעשה מה שאתה רוצה. אין בעיה.

היו"ר משה גפני:

אמנון, אנחנו מצביעים.

ה צ ב ע ה

פניות מספר 925 ו-926 – אושרו פה אחד

פנייה מספר 915 – פיקוד העורף

זבולון אורלב:

רגע. אני צריך לראות שזה לא ביטחון. 

אנסטסיה סורוקינה:

הפנייה נועדה לבצע שינויים פנימיים בתקציב פיקוד העורף שעיקרם תקציב פרוייקטי בנייה ביישובי עוטף עזה.

אמנון כהן:

עוד פעם ביטחון.

היו"ר משה גפני:
היו"ר משה גפני:

מה זה תוכנית גאות ושפל, מיגון ישובים ביהודה ושומרון? מה זה הסעיף הזה, ממנו מורידים 250 אלף שקלים? מה זה גאות ושפל ביהודה ושומרון?

אורי אריאל:

גאות ושפל היא תוכנית ישנה למיגון ודברים דומים. אלה כנראה שאריות.

זבולון אורלב:
אנחנו בעד להעביר.

אורי אריאל:

חברים, זה מיגון יישובי עוטף עזה וצריך להעביר את הכסף. זה פיקוד העורף.

היו"ר משה גפני:

יש לי רשות להעביר את זה?

קריאה:


כן.

זבולון אורלב:

כנראה  שיהיה לך רוב.

היו"ר משה גפני:

אנחנו מצביעים.

ה צ ב ע ה

פנייה מספר 915 – אושרה פה אחד

פניות מספר 905 ו-906 -

אורי אריאל:

בעד. העברת מיליון שקלים למוסדות מורשת בן גוריון.

אמנון כהן:

מאיפה?

אורי אריאל:

מנגב וגליל.

היו"ר משה גפני:

מי מסביר את הפנייה?

צחי דוד:

הפנייה נועדה להעביר 935 אלף שקלים מנגב וגליל למשרד התרבות עבור מוסדות מורשת בן גוריון ותמיכה בפעולות תרבות.

אמנון כהן:

מה עם מורשת יהדות בוכרה? למה לא מעבירים?

היו"ר משה גפני:

אנחנו מצביעים.

ה צ ב ע ה

פניות מספר 905 ו-906 – אושרו פה אחד

אמנון כהן:

רביזיה.

היו"ר משה גפני:
פנייה מספר 903 –
אנסטסיה סורוקינה:

פנייה שנועדה לבצע שינויים פנימיים בתקציב מתאם פעולות הממשלה בשטחים שעיקרם שינויים בתקציב שכר.

אורי אריאל:

כמה כסף?

אנסטסיה סורוקינה:

מיליון שקלים.

אורי אריאל:

אני רוצה להזכיר ליושב ראש שהעברנו לפי בקשת המתאם במשרד הביטחון הרבה כסף לשכר שם והניסיון שלהם לפרנס את הפקחים האלה.

היו"ר משה גפני:

זה לא הפקחים.

אורי אריאל:

זה הפקחים. 

זבולון אורלב:

אני מבקש מהיושב ראש לא לדון בזה.

אורי אריאל:

אתה רוצה רביזיה? אפשר שתהיה רביזיה.

היו"ר משה גפני:

לא. הלאה.

פנייה מספר 891 -


הרכבת. מאה מיליון שקלים.

יוגב גרדוס:

נביא את זה בשבוע הבא.

היו"ר משה גפני:

רבותיי, יש לנו כאן הודעה על העברת עודפים של חצי מיליארד שקלים.

צחי דוד:

מדובר בעודפי 2009 מתחום המשכנתאות לתקציב הסיוע. בשלב זה תקצובם מחדש כאשראי בתקציב המשרד.

היו"ר משה גפני:
הודעה מספר 70060 –

אנחנו מצביעים על ההודעה.

ה צ ב ע ה

הודעה מספר 70060 – אושרה פה אחד

אמנון כהן:

רביזיה.

היו"ר משה גפני:

לא. על זה אין רביזיה. זה בשביל המשרד.

אורי אריאל:

זה נשאר במשרד.

היו"ר משה גפני:

זה נשאר במשרד.

אריאל לוין:

שלא תהיה טעות, זה נשאר כרגע במשרד.

אמנון כהן:

תן לי רביזיה.

היו"ר משה גפני:

בבקשה. תעשה רביזיה, אבל אתה עושה טעות בעניין הזה.

אורי אריאל:

אני רוצה להבין. כרגע, במקום שזה יחזור אליכם, מה אתה רוצה לעשות? לשם מה הרביזיה? אתם מחזירים את זה למשרד וזה עכשיו במשרד?

צחי דוד:

כרגע זה במשרד. 

אורי אריאל:

אז למה צריך רביזיה?

אמנון כהן:

רביזיה.

היו"ר משה גפני:

בסדר, אין בעיה. אני רק רוצה להסביר על מה אנחנו מדברים.

יוגב גרדוס:

אפשר להתייחס לנושא הרכבת? מדובר בשינויים פנימיים, התאמת תקציב הסובסידיה של הרכבת לביצוע בפועל. הרפרנטית כאן על הקו והשאלה אם אתם רוצים לדחות את זה לשבוע הבא או לדון בזה עכשיו.

אמנון כהן:

אפשר לדון מחר.

היו"ר משה גפני:

לא, מחר לא. בשבוע הבא.


רבותיי, מה שקורה עכשיו זה שיש עודפים מ-2009 במשרד השיכון שמה שמבקש האוצר זה להעביר אותם ל-2010 במשרד השיכון. הוא יכול בסוף 2010, יכול לבוא בשבוע הבא, מהכסף הזה להעביר לאן שהוא רוצה, אבל כרגע אתה מעביר את זה למשרד השיכון ואם לא תעביר את זה עכשיו, אין את הכסף למשרד השיכון.

אמנון כהן:

תעביר את הרביזיה לשעתיים-שלוש. מותר?

היו"ר משה גפני:

בטח.


אנחנו מצביעים.

ה צ ב ע ה

ההודעה אושרה

יש רביזיה של אמנון כהן.


תודה רבה. הישיבה נעולה.

הישיבה ננעלה בשעה 16:45

